Området rundt sjøen er et populært område for hytter og friluftsliv. Det går offentlig vei fram til østenden av sjøen, og her er det opparbeidet plen ned mot en fin sandstrand ved vatnet. Det er satt opp toalettbygg med tilkomst for rullestol på p-plassen som ligger ved badeplassen. Området er flatt og godt egnet for både barn og bevegelseshemmede. Agdenes kommune har kanoer til utleie.